
MEGÁLLAPODÁS

az 1146 Budapest, Bethesda utca 4. szám alatti ingatlanban (29766/5 hrsz.) található felvonó cseréjéhez szükséges fejlesztési célú forrás biztosítása
 céljából
1. számú módosítás



Jelen megállapodás-módosítás létrejött

egyrészről
Budapest Főváros Önkormányzata (székhelye: 1052 Budapest, Városház utca 9-11., törzskönyvi azonosító szám: 735638, adószám: 15735636-2-41, KSH statisztikai számjele: 15735636-8411-321-01, ÁHTI azonosító: 745192, bank és bankszámla szám: OTP Bank Nyrt. 11784009-15490012 Fővárosi Önkormányzat költségvetési elsz. számla, a (továbbiakban: Átvevő vagy Fővárosi Önkormányzat) képviseletében: Karácsony Gergely Szilveszter főpolgármester

másrészről

[bookmark: _Hlk113367721]Budapest Főváros XIV. Kerület Zugló Önkormányzata (székhelye: 1145 Budapest, Pétervárad utca 2., törzskönyvi azonosító szám: 735771, adószáma: 15735777-2-42, statisztikai számjele: 15735777-8411-321-01, ÁHTI azonosító: 745334, bank és bankszámlaszám: OTP Bank Nyrt. 11784009-15514004, (a továbbiakban: Átadó vagy Kerületi Önkormányzat) képviseletében: Rózsa András polgármester 

(külön-külön: Fél, a továbbiakban együtt: Felek) között a Budapest Főváros Önkormányzata ...../2025. (.....) TB határozata és Budapest Főváros XIV. Kerület Zugló Önkormányzata Képviselő-testülete ...../2025. (.....) önkormányzati határozata alapján:


I. Előzmények

Felek között FPH015/109-25/2025. iktatószámon, 2025. június 17-én Megállapodás jött létre az 1146 Budapest, Bethesda utca 4. szám alatti ingatlanban (29766/5 hrsz) található, jelenleg nem üzemelő felvonó bontásához és új felvonó létesítéséhez (a továbbiakban: Beruházás) szükséges fejlesztési célú forrás biztosítása céljából. Felek a Megállapodás II.2.2. pontjában a Beruházás várható becsült összköltségét bruttó 20.593.050 Ft összegben rögzítették, amelynek megvalósításához a beruházás költségeihez történő hozzájárulás részeként a Kerületi Önkormányzat 3.500.000 Ft összegű fejlesztési célú forrás biztosításával járult hozzá.

A Beruházás megvalósítása érdekében a Fővárosi Önkormányzat 2024. augusztus 29. napján, FPH015/328-2/2024. iktatószámon Megvalósítási Megállapodást kötött a tulajdonában álló Budapest Főváros Vagyonkezelő Központ Zrt.-vel (a továbbiakban: BFVK Zrt.), mely Megvalósítási Megállapodás (a továbbiakban: Megvalósítási Megállapodás) két alkalommal – 2025. március 
17-én FPH015/109-7/2025. iktatószámon és 2025. július 23-án FPH015/109-28/2025. iktatószámon – módosításra került.
A Megvalósítási Megállapodásban a Fővárosi Önkormányzat vállalta, hogy a Beruházás megvalósításához szükséges forrást biztosítja a BFVK Zrt. számára. A Megvalósítási Megállapodás alapján a BFVK Zrt. eredményes közbeszerzési eljárás lebonyolítását követően köt vállalkozási szerződést az eljárás nyertesével.

Az Ingatlanban lévő személyfelvonó berendezés cseréjére irányulóan bekért árajánlatokban szereplő összegek azonban túlmutatnak a Beruházás becsült bruttó 20.593.050 Ft összköltségén. A 2025. szeptember 08-án beérkezett legkedvezőbb ajánlat értéke bruttó 28.282.900 Ft volt, ebből kifolyólag bruttó 7.689.850 Ft összegű forráshiány keletkezett, vagyis a Megállapodásban előirányzott bruttó 20.593.050 Ft összegű fedezet nem elégséges a Beruházás megvalósítására. 
A felvonó cseréjéhez szükséges bruttó 7.689.850 Ft összegű többlet fedezetet a Fővárosi Önkormányzat saját forrásból biztosítja, a Kerületi Önkormányzatot a Beruházással kapcsolatban további fejlesztési célú hozzájárulás fizetési kötelezettség nem terheli.

Tekintettel arra, hogy a BFVK Zrt. kizárólag az eredményes közbeszerzési eljárás lezárását követően és a megfelelő fedezet birtokában tud vállalkozási szerződést kötni az eljárás nyertesével, a Beruházás a kitűzött határidőben, azaz 2025. december 31-ig nem tud megvalósulni, a tervezett befejezési határidő 6 hónappal meghosszabbodik.

Mindezekre tekintettel a Felek között fennálló Megállapodás módosítása szükséges. 

Felek a Megállapodást – a jelen módosítással – az alábbiak szerint közös megegyzéssel módosítják (a módosítás dőlt betűvel és aláhúzva): 


II. A Megállapodás módosuló rendelkezései

1. Felek megállapodnak, hogy a Megállapodás II.2.2. pontja az alábbiak szerint módosul: 
„2.2. A Beruházás várható becsült összköltsége összesen bruttó 28.282.900 Ft.”

2. Felek megállapodnak, hogy a Megállapodás II.2.3. pontja az alábbiak szerint módosul:
„2.3. A Beruházás megvalósításának tervezett befejezési időpontja: 2026. június 30. (műszaki átadás-átvételi eljárás lezárásának napja).”

3. Felek megállapodnak, hogy a Megállapodás IV.4.6. pontja az alábbiak szerint módosul:
„4.6. Átvevő kötelezettséget vállal arra, hogy a szakmai beszámolót és a pénzügyi elszámolás hitelesített másolatát a Budapest Főváros XIV. Kerület Zuglói Polgármesteri Hivatal Főmérnöksége vezetője részére 2026. szeptember 30. napjáig megküldi.”


III. Záró rendelkezések

1. Jelen 1. számú Megállapodás módosítás a Felek általi kölcsönös aláírásának napján lép hatályba. Amennyiben az aláírások nem ugyanazon a napon történnek, úgy a hatályba lépés időpontja a legutolsó aláírás napja.

2. A Megállapodás jelen 1. számú módosítással nem érintett rendelkezései változatlanul hatályban maradnak.

3. Felek rögzítik, hogy a jelen 1. számú Megállapodás módosítás a Felek részére 4-4, azaz összesen 8 eredeti, egymással mindenben megegyező példányban készült.





4. Felek a jelen 1. számú Megállapodás módosításban foglalt feltételeket átolvasták, azokat elfogadták, és azt mint akaratukkal mindenben megegyezőt, jóváhagyólag aláírták.

	................................................
Budapest Főváros XIV. Kerület Zugló Önkormányzata
képviseletében:
Rózsa András polgármester
	................................................
Budapest Főváros Önkormányzata képviseletében:
Karácsony Gergely Szilveszter
főpolgármester



	
	Pénzügyi ellenjegyzést végeztem:

Budapest, 2025.                       hó             nap                 



.............................................
Bakó Aliz
gazdasági igazgató

